Jalgpalli Premium liiga. Nõmme Kalju FC – FC Kuressaare
Sportvõimlemise MK-etapil Dohas sõjasümboolikat kandnud Venemaa võimleja Ivan Kuljak sai üheaastase võistluskeelu.
Märtsis toimunud sportvõimlemise MK-etapil pronksmedali teeninud Kuljak, kes kandis võistlusvormil Z-tähte, peab nüüd oma medali tagastama. Tal on õigus otsus apelleerida 21 päeva jooksul.
Rahvusvaheline võimlemisliit uuris juhtumit ning karistas Vene võimlejat reeglite rikkumise eest.
Z-täht on sümbol Vene vägede toetuseks, mida värvitakse tankide ja muude sõjamasinate külgedele. Samuti kannavad seda sõda pooldavad Vene poliitikud.
Toimetaja: Janno Joala